- Siirry sivun pääsisältöön.
- Siirry sivuston hakuun.

SiteWide ContentPlaceholder
MAINOS
Wide ContentPlaceholder
Main ContentPlaceholder
35 miljoonaa

# ”Valtakunnallisesti tärkeä”, perustelee Orpo Garden Helsingin valtiontukea

- Pääministeri Petteri Orpon (kok) mukaan Garden Helsinki -hankkeen valtiontuki on ehdollinen hankkeen toteutumiselle.
- Hallitus päätti Garden Helsinki -hankkeen 35 miljoonan euron rahoituksesta viime vuoden puoliväliriihessään. Orpo ei kommentoi, miten päätös syntyi.
- Opposition kansanedustajat Saara Hyrkkö (vihr) ja Harry Harkimo (liik) jättivät asiasta kirjallisen kysymyksen perjantaina.

Garden Helsinki -hallia suunnitellaan Helsingin Töölöön. Kuva: Lassi Rinne, Kaisa Rautaheimo HS

Kuuntele juttu
Julius Numminen HS, Elina Kervinen HS
28.6. 13:22 | Päivitetty 28.6. 16:58

Pääministeri Petteri Orpon (kok) mukaan Garden Helsinki -hanke on ”valtakunnallisesti tärkeä”.

Hallitus päätti Garden Helsinki -hankkeen 35 miljoonan euron rahoituksesta viime vuoden puoliväliriihessään. Päätöksestä syntyi kohu, kun Vantaan Sanomat yritti selvittää, miten päätös 35 miljoonan tuesta syntyi, mutta ei löytänyt vastausta.

Orpo ei vastannut HS:n soittopyyntöön aiheesta, vaan hänen esikuntansa välitti pääministerin kirjalliset kommentit sunnuntaina.

MAINOS
MAINOS PÄÄTTYY

”Puoliväliriihen neuvotteluissa hallitus päätti, että valtio varautuu rahoittamaan hanketta 10 prosentin suoralla tuella. Valtiontuki on ehdollinen hankkeen toteutumiselle, eli yhtäkään euroa ei makseta ennen kuin hanke todella käynnistyy. Prosessi vastaa pääpiirteiltään Tampereen areenalle myönnettyä tukea”, Orpo viestii HS:lle.

”Pääministerinä johdan hallitusta, joka on lukuisten muiden asioiden lisäksi päättänyt puoliväliriihessä 2025 tästäkin asiasta.”

HS olisi kysynyt pääministeriltä tarkemmin, miten päätös syntyi. Sitä Orpo ei kuitenkaan vastauksessaan kommentoi. HS:n tietojen mukaan kokoomus nosti Garden Helsingin esiin puoliväliriihen neuvotteluissa osana puolueen tavoitteita talous- ja työllisyystoimiksi.

Orpon kommentin mukaan Garden Helsinki -hankkeen toimijat ovat arvioineet hankkeen työllisyysvaikutuksiksi rakentamisaikana 7 000–8 000 ja pysyvästi noin 1 700 henkilötyövuotta.

Orpon mukaan hanke on tärkeä siksi, että toteutuessaan areena kilpailisi muiden Itämeren alueen kaupunkien ”ykkösareenoiden” kanssa.

”Garden Helsinki luo toteutuessaan maahamme täältä vielä puuttuvan noin 20 000 yleisökapasiteetin areenan, jota lukuisat kansainväliset artistit ja muut tapahtumajärjestäjät edellyttävät.”

Vantaan Sanomien mukaan sekä silloinen vastuuministeri, liikunta-, urheilu- ja nuorisoministeri Sandra Bergqvist (r) että silloinen työ- ja elinkeinoministeri Wille Rydman (ps) kertoivat, ettei asia kulkenut heidän kauttaan.

Pääministeri Orpo ei antanut asiasta haastattelua ja hänen esikunnastaan kehotettiin olemaan yhteydessä opetus- ja kulttuuriministeriöön.

Sielläkään päätös ei Vantaan Sanomien mukaan syntynyt. Tietopyynnöillä asiasta ei saatu lisää tietoa.

Garden Helsingin tuki on kiinnostava myös siksi, että pääkaupunkiseudulla on valmisteilla muitakin hankkeita, kuten Vantaan Kivistön Arena 3.3, joka on samaa kokoluokkaa kuin Garden Helsinki. Vantaan Sanomien mukaan kumpikaan hanke ei ole hakenut tukea virallista reittiä, mutta Garden Helsinki sai 35 miljoonaa euroa siitä huolimatta.

Garden Helsingin areenayhtiön hallituksen puheenjohtaja on Helsingin entinen pormestari ja kokoomuspoliitikko Jan Vapaavuori.

Vihreiden Saara Hyrkkö ja Liike Nytin Harry Harkimo jättivät asiasta kirjallisen kysymyksen hallitukselle perjantaina.

Vapaavuori on myöntänyt, että Garden Helsingin toteutuminen on kiinni yksityisrahoituksen onnistumisesta.

Kesäkuussa hän kommentoi HS:lle, että neuvottelut rahoittajien kanssa jatkuvat.

Aiemman suunnitelman mukaan areenan oli tarkoitus sijoittua maan alle, ja sen päälle oli tarkoitus rakentaa liiketiloja, asuntoja ja hotelli. Ne on siivottu pois tuoreimmasta suunnitelmasta, jossa monitoimiareena nousee osin maanpinnan yläpuolelle.

Samalla hankkeen hintalappu on Vapaavuoren mukaan tippunut peräti 800 miljoonasta eurosta johonkin, ”mikä alkaa nelosella”.

Projektia on valmisteltu vuodesta 2008.

### Lue lisää kirjoittajalta

Julius Numminen HS, Elina Kervinen HS

### Artikkeliin liittyvää

### Valtiontuet|Oppositio vaatii tietoja Garden Helsingin 35 miljoonan euron tukipäätöksestä

### Rakentaminen|Kivistön jättiareenan taustalla brittirahoittajat ja amerikkalainen pankki

Petteri Orpo Harry Harkimo Helsinki Jan Vapaavuori

## Kommentit (175)

Tätä artikkelia voit kommentoida vain omalla nimellä. Lue lisää
matti majanen

7:58

Kaikki suurhallit ovat saaneet merkittävää julkista tukea, joten siinä mielessä ihan linjassa on tämä ratkaisu. Itse olen toki sitä mieltä, että kaikenlainen tuki halleille, järjestöille, harrasteille/kulttuurille, kehitysmaille jne. tulisi lopettaa. Maksakoon asiasta kiinnostuneet nämä puuhat itse.
matti pehkonen

5:40

Matti Olkkonen: Jos arvioidaan konservatiivisesti, niin yksinomaan suorat työllisyysvaikutukset tekevät vähintään 350 miljoonaa. Lisäksi materiaalikustannukset. Ja ku

Kimmo Malmberg: Jos valtio lupaa 35 milj. tukea, niin se on 35 milj. Muu jää yksityisen puolen vastuulle. Se että hanke saadaan alkuun valtion 35 tuella, niin koko Su

Millähän logiikalla ”koko Suomi tienaa”, edes Stadi ei ”tienaa”. Kaupungin keskustassa oleva laaja rakentamaton alue käytetään autoruuhkia aiheuttavaan viihdebusinekseen
Alueen julkinen liikenne ei riitä edes kuljettamaan katsojia nykyisiin HIFKn peleihin. Olemassa olevalle Veikkaus Areenalle ja ilman valtiontukea rakennetttsvsle ”Kivistön Areenalle” pääsee paikallisjunalla
Parempien suhdanteiden aikana alueelle voidaan rakentaa asuntoja, paikallismetsät säästyisivät
Garden Helsingille ri ole edes tarvetta, vaan se tulee kilpailemaan Veikkaus Areenan ja ”Kivistön Areenan” kanssa (Kivistön Areenalla ei vielä ole virallista nimeä)
Kari Ahonen

0:13

Lapissa jutellaan, että mille valtakunnalle hanke on tärkeä niinkuin se '' tunnin '' juna.
Taitaa olla etelän herrojen valtakunta

Kirjaudu sisään osallistuaksesi keskusteluun

Luo tunnus tai kirjaudu sisään, jotta voit kommentoida ja arvioida muiden kommentteja. Kirjautuneena saat käyttöösi myös artikkelin tallennuksen ja aiheiden seuraamisen.

## Luitko jo nämä?

## Osaston luetuimmat

Tilaa HS:n tuoreimmat uutiset sähköpostiisi
Kirjaudu Sanoma-tilillä tilataksesi uutiskirjeen. Jos sinulla ei vielä ole Sanoma-tiliä, voit helposti luoda uuden.
Kirjaudu
Luo tili

## Luetuimmat

1. ### Lakimuutos|Vuokra-asuminen kokee pian historiallisen remontin, ja se vaikuttaa miljooniin suomalaisiin

   Tilaajille

2. ### Venäjä|Kuvat paljastavat venäläisen siviilialuksen aseistuksen, kymmeniä sotilastaustaisia ”matkustajia”

   Tilaajille

3. ### Thaimaa|17-vuotiaan ruumis löytyi matkalaukusta, australialaismies pidätetty

4. ### Rikollisuus|Tripla on levoton kuin Steissi

   Tilaajille

5. ### Jalkapallo|Cristiano Ronaldon pojan äidin nimi on suuri salaisuus, joka seuraa perhettä vuosienkin jälkeen

6. ### Ura|Anni Vuohijoki väitteli tohtoriksi

7. ### Televisio|Kuusi uutuusohjelmaa, joita odotamme ruutuun tällä viikolla

   Tilaajille

8. ### HS Suviseuroissa|Korvakoruilla voi viestiä siitä, ettei halua kuulua enää yhteisöön

   Tilaajille

9. ### HS Berliinissä|Megahelle halvautti Berliinin: On liian kuuma maauimalaan, liikennevalot lakkasivat toimimasta

   Tilaajille

10. ### Ennätykset|Kristiina Kangastalo-Hoda, 47, aikoo uida Suomesta Ruotsiin, koska alkoi ”haluta vielä jotain isompaa”

    Tilaajille

MAINOS
MAINOS PÄÄTTYY